RESOLUCIÓN do 5 de maio de 2022, da Secretaría Xeral para o Deporte, pola que se publica a relación definitiva das solicitudes desestimadas e inadmitidas ao abeiro da Resolución do 13 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 13/05/2022

Antecedentes de feito.
Primeiro. No Diario Oficial de Galicia número 3, do 5 de xaneiro de 2022, publicouse a Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A). O prazo de presentación das solicitudes rematou o 7 de febreiro de 2022.
Segundo. O 7 de abril de 2022 publícase a Resolución do 30 de marzo de 2022, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, presentadas ao abeiro da Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A), establecéndose un prazo de dez (10) días hábiles para formular reclamacións, emendar erros e achegar os documentos que os interesados entendesen oportunos. Unha vez rematado o prazo, o órgano instrutor emitiu a proposta de resolución de desestimación ou inadmisión das correspondentes solicitudes.
Fundamentos de dereito.
Primeiro. De conformidade co disposto na base 10ª, a Subdirección Xeral de Plans e Programas será o órgano competente para a instrución do procedemento e elevará proposta de resolución, conforme todo o actuado, á persoa titular da Secretaría Xeral para o Deporte.
Segundo. Por tratarse dun procedemento de concorrencia competitiva, e de conformidade co establecido no artigo 45.1.a) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada. Esta publicación tamén se realizará na páxina web da Secretaría Xeral para o Deporte: http://deporte.xunta.gal/
Tendo en conta estes antecedentes,
Primeiro. Á vista do expediente e da proposta do órgano instrutor aprobar a proposta de resolución pola que se establece a relación definitiva das entidades cuxas solicitudes son desestimadas e inadmitidas.
Segundo. Publicar a relación definitiva das ditas entidades, así como o motivo da correspondente desestimación ou inadmisión, que se recolle ordenada alfabeticamente no anexo I desta resolución, no Diario Oficial de Galicia e tamén na páxina web da Secretaría Xeral para o Deporte: http://deporte.xunta.gal/
Terceiro. Esta resolución esgota a vía administrativa e contra ela pode interpoñerse recurso potestativo de reposición ante a Secretaría Xeral para o Deporte, no prazo dun mes, contado a partir do día seguinte ao da súa publicación no Diario Oficial de Galicia, ou ben un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa publicación.
Santiago de Compostela, 5 de maio de 2022
Motivo: